ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka nl ka ka ka ka ka ka ka en ka ja ka ja ka ja en en en fa en en en ka en ka ka ja ka ka ka ka es en en es es en en ka en ka
იაპონიაში კიბოს უჯრედების 4-ჯერ უფრო ეფექტურად განადგურების მეთოდს მიაგნეს – nostal.ge
კვირის ასტროლოგიური პროგნოზი ზოდიაქოს ნიშნებისთვის, 3-9 ოქტომბერი
აშშ-ში ავიაბილეთების ფასები ისტორიულ მაქსიმუმზეა
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
ბათუმი უკვე მეორედ გახდა ტურისტული „ოსკარის“ მფლობელი
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
საბერძნეთი: პირეოსში მეტრო იხსნება – როგორ გამოიყურება სადგურები
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
მომავალი წლიდან პენსიები გაიზრდება
„ღმერთმა ევა შექმნა არა ადამის ნეკნისგან, არამედ…“ – რა მოხდა სინამდვილეში ედემის ბაღში, ებრაელი მეცნიერის აზრით
იაპონიაში კიბოს უჯრედების 4-ჯერ უფრო ეფექტურად განადგურების მეთოდს მიაგნეს
507 1 minute read
ნაწლავის კიბოს მიკროსკოპული გამოსახულება; აშშ-ის კიბოს ეროვნული ინსტიტუტი
მთელი მსოფლიოს მეცნიერთა ყურადღება, ძირითადად, ახალი კორონავირუსის პანდემიისკენაა მიპყრობილი, დაავადება კოვიდ-19-ზე მიმდინარე კვლევებით დაწყებული, ვაქცინების შექმნით და მკურნალობის საშუალებათა მოძიებით დამთავრებული. ეს გასაკვირი არ არის, რადგან პანდემიის გამო დღეს სასწორზე არამარტო ადამიანთა ჯანმრთელობა და სიცოცხლე, არამედ მათი უსაფრთხოება და ეკონომიკური კეთილდღეობაც დგას.
ჯანმრთელობის აქამდე არსებულ ბევრ სერიოზულ პრობლემასაც, თუ უფრო მეტი არა, არანაკლები მნიშვნელობა აქვს. მათ შორის ერთ-ერთი წამყვანია კიბო – არაგადამდები, მაგრამ კოვიდ-19-ზე გაცილებით მომაკვდინებელი დაავადება.
კიბომ ბოლო წლებში ბევრ დაავადებას გაუსწრო და გლობალურად, სიკვდილიანობის გამომწვევ რიგით მეორე მიზეზად ითვლება. სხვადასხვა ფაქტორის გათვალისწინებით, კიბოს დიაგნოზი ყოველთვის სასიკვდილო განაჩენს არ უდრის, მაგრამ ჯანდაცვის მსოფლიო ორგანიზაციის მონაცემებით, ამ დაავადებით დედამიწაზე საშუალოდ ყოველი მეექვსე ადამიანი კვდება. კიბოს სახეობებში ყველაზე დიდი სიკვდილიანობა ახასიათებს ფილტვის, ძუძუს, პროსტატის და კუჭ-ნაწლავის კიბოს.
იაპონელმა მეცნიერებმა ბუნებრივი ორგანული შენაერთების კომბინაციით კიბოს მკურნალობის ისეთი ახალი მეთოდი აღმოაჩინეს, რომელიც მათი ახალი კვლევის მიხედვით, კიბოს უჯრედებს არსებულ პრეპარატებზე 4-ჯერ უფრო ეფექტიანად კლავს. ამასთან, ის ადამიანის ჯანმრთელ უჯრედებს არ აზიანებს.
ჯერჯერობით ეს მხოლოდ მეთოდია, რომელიც სამკურნალო პრეპარატების შექმნას უნდა დაედოს საფუძვლად. აღმოჩენის ავტორები ტოკიოს სამეცნიერო უნივერსიტეტის მეცნიერები არიან.
სამეცნიერო ჯგუფის ხელმძღვანელია პროფესორი კოუჯი კურამოჩი. „ჩვენ მივაგენით ძალზე მრავალფეროვან სინთეზის მეთოდს, რომელიც მარტივია და ბევრი სხვა ნატურალური პროდუქტის სინთეზისთვისაც შეიძლება გამოდგეს“. ამასთან ერთად, „ვინაიდან ოქსიდაციური დაწყვილების რეაქცია მხოლოდ ჟანგბადის საშუალებით ხდება, სინთეზის ეს მეთოდი გარემოსაც არ აბინძურებს“, – აღნიშნავს პროფესორი კურამოჩი.
კიბოსთან ბრძოლის იარაღს მათ მიაგნეს ნაერთებში, სახელად „ფენაზინები“. ეს აზოტის შემცველი ჰეტეროციკლური ნაერთების დიდი ჯგუფია. ბუნებაში ასზე მეტი „ფენაზინის“ ნაერთი ნატურალურად მოიპოვება და სინთეზით 6 ათასზე მეტის მიღება შეიძლება.
მათი ერთი ნაწილი, სახელად „ფენაზინონები“, ცნობილია ანტიბაქტერიული, სოკოს საწინააღმდეგო და ციტოტოქსიკური თვისებებით. ციტოტოქსიკურობას კიბოს წინააღმდეგ ბრძოლაში დიდი მნიშვნელობა ენიჭება. თუ შევძელით ციტოტოქსიკური ნაერთების მიმართვა კიბოს უჯრედების წინააღმდეგ, პრაქტიკულად კიბოს მოსპობა შეგვეძლება – ამბობს პროფესორი კურამოჩი.
იაპონელი მეცნიერები ექსპერიმენტებს სწორედ ციტოტოქსიკური „ფენაზინების“ სხვადასხვა ტიპის სინთეზზე ატარებდნენ. პროფესორ კურამოჩის თქმით, „მათი მიღება საკმაოდ რთულია ისეთი ბუნებრივი წყაროდან, როგორიცაა ბაქტერია“.
საბოლოო ჯამში, მათ წარმატებას მიაღწიეს. ყველა ნაერთის სინთეზირებაზე ექსპერიმენტირების შემდეგ, მეცნიერებმა აღმოაჩინეს, რომ მათ შორის მარტო ერთი – 2-Chloropyocyanin – გამოირჩეოდა მაღალი ციტოტოქსიკურობით ფილტვის კიბოს უჯრედების მიმართ. აღმოჩენა დეტალურადაა აღწერილი კვლევაში, რომლითაც ამერიკელ ქიმიკოსთა საზოგადოება დაინტერესდა.
პროფესორი კურამოჩი ამბობს, რომ გუნდთან ერთად, სულმოუთქმელად ელის „ფენაზინონის“ გამოყენებას კლინიკურ კვლევებში, რომელთა ჩატარებაც ჯერ ცხოველებზე იგეგმება. იაპონელი მეცნიერები დარწმუნებულები არიან იმაში, რომ მათ სწორი მიმართულება აქვთ აღებული, რადგან მიგნებული მეთოდი კიბოს უჯრედებზე ოთხჯერ უფრო მომაკვდინებლად მოქმედებს, ვიდრე ტრადიციული საშუალებები. ამასთან, „ფენაზინონები“ მინიმალური გვერდითი მოვლენებით გამოირჩევიან და კიბოს უჯრედების სელექციურად ისე კლავენ, რომ ჯანმრთელ უჯრედებს არ აზიანებენ.
1881 წელს დაარსებული ტოკიოს სამეცნიერო უნივერსიტეტი ცნობილი კერძო კვლევითი ცენტრია, რომელსაც იაპონიის დედაქალაქსა და ჰოკაიდოში 4 ფილიალი აქვს. უნივერსიტეტის მკვლევართა ნაშრომი ამერიკულ სამეცნიერო ჟურნალში სამშაბათს გამოქვეყნდა. მისი დეტალურად გაცნობა შესაძლებელია ჟურნალის „ამერიკელ ქიმიკოსთა საზოგადოება ომეგა“, 17 ნოემბრის გამოშვებაში.
„ფენაზინები“ იაპონია კიბოს უჯრედები
მადრიდი ესპანეთის სხვა რეგიონებთან საზღვრებს ათი დღით ჩაკეტავს
იტალიაში მოსწავლეები კორონავირუსის გამო სკოლების დახურვას აპროტესტებენ
„ფეთქებადი“ ექსპერიმენტი – ესპანეთში, სამეცნიერო ფესტივალზე აფეთქების შედეგად 18 ადამიანი დაშავდა, მათ შორის, 10 ბავშვი (ვიდეო)
აშშ-ში ძალაში შევიდა ე. წ. ლენდ-ლიზის კანონი უკრაინის დასახმარებლად
სოფელი გერმანიაში, რომელიც სრულად ენერგოდამოუკიდებელია
„მწვანე ბარათის“ გათამაშება იწყება – გაეცანით რეგისტრაციის პირობებს
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
„მწვანე ბარათის“ გათამაშება იწყება – გაეცანით რეგისტრაციის პირობებს
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber